**Vedtægter for Blåkilde Tennis, Taastrup**

$ 1: **Navn:**

 Foreningens navn er Blåkilde Tennis.

 Foreningens hjemsted er Høje-Taastrup Kommune.

$ 2: **Foreningens formål:**

Foreningens formål er at udbrede kendskabet til tennis, hovedsagelig for motionens skyld, samt at tilbyde kommunens borgere sunde interesser.

$ 3: **Medlemskab af organisationen:**

 Foreningen kan tilmeldes turneringstilbud under SLTU

$ 4: **Optagelse af medlemmer:**

 Som aktivt medlem kan enhver over 5 år optages.

 Seniormedlem er over 25 år

 Ungdomsmedlem som er fyldt 19-25 år

 Juniormedlem i alderen 5-18 år

Der kan optages passive medlemmer. Som passivt medlem, er det ikke muligt at deltage på lige fod med fuldgyldige medlemmer. Det er ikke muligt at stemme ved generalforsamlingen.

$ 5: **Kontingent:**

For såvel aktive som passive medlemmer fastsættes kontingentet på den årlige generalforsamling.

$ 6: **Udmeldelse:**

Udmeldelse af foreningen skal ske skriftligt til kassereren, senest den 15. i den sidste måned af et kvartal.

Hvis et medlem skylder kontingent for mere end 3 måneder, kan bestyrelsen ekskludere medlemmet fra foreningen. Genoptagelse af medlemmet kan kun finde sted ved betaling af restance og nyt indmeldelsesgebyr, dog højst 3 mdr`s restance.

$ 7: **Eksklusion:**

Medlemmerne skal i et og alt rette sig efter foreningens vedtægter, samt udvise god sportslig optræden, i såvel lokaler som på spillepladsen. Overtrædelse af disse bestemmelser kan straffes med midlertidig udelukkelse af adgang til spillet, og til foreningens baner og lokaler.

I gentagelsestilfælde kan bestyrelsen ekskludere vedkommende.

Vedkommende medlem kan forlange en eksklusion behandlet på førstkommende ordinære generalforsamling, når skriftlig anmodning herom gives til foreningens formand senest 8 dage før generalforsamlingens afholdelse.

$ 8: **Misligholdelse:**

Utilbørlig omgang med forenings baner, rekvisitter, inventar og lignende kan medføre erstatningspligt efter bestyrelsens skøn.

Til de af foreningens benyttede baner kan foreningen udpege personer til at overvåge og sikre, at bestemmelserne vedrørende banernes benyttelse overholdes.

$ 9: **Ordinær Generalforsamling:**

Generalforsamlingen er foreningens højeste myndighed i alle foreningens anliggender.

Den ordinære generalforsamling, der afholdes hvert år i 1. kvartal,

indkaldes med mindst 14 dages varsel, ved opslag i klubhuset samt på klubbens hjemmeside, og med angivelse af dagsorden.

Forslag der ønskes forelagt generalforsamlingen til vedtagelse, skal være bestyrelsen i hænde senest 7 dage før generalforsamlingen.

Stemmeret har alle aktive medlemmer over 14 år, der har været medlem af foreningen i de sidste 3 måneder før generalforsamlingen, og som ikke er i kontingentrestance.

Stemmeret kan kun udøves ved personligt fremmøde.

$ 10: **Dagsorden:**

 Dagsorden for den ordinære generalforsamling skal omfatte mindst:

1. Valg af dirigent
2. Bestyrelsens beretning for det forgangne år
3. Forelæggelse af regnskab for det forgangne år
4. Behandling af eventuelle indkomne forslag
5. Valg til bestyrelsen
6. Valg af 2 revisorer og 1 revisorsuppleant
7. Eventuelt

$ 11: **Generalforsamlingens ledelse:**

Generalforsamlingen vælger en dirigent, der ikke må være medlem af bestyrelsen, til at lede mødet.

Generalforsamlingens beslutninger træffes ved simpelt stemmeflertal, dog kræves til vedtagelse af ændringer i foreningens vedtægter 2/3 af de fremmødte stemmeberettigede.

Generalforsamlingen er beslutningsdygtig uanset antallet af fremmødte stemmeberettigede.

Skriftlig afstemning skal finde sted såfremt dirigenten eller et stemmeberettiget medlem forlanger dette.

Sekretæren fører forsamlingens beslutninger i protokollen og udfærdiger referat, som begge senest 8 dage efter generalforsamlingen skal underskrives af dirigenten.

$ 12: **Ekstraordinær generalforsamling:**

 Ekstraordinær generalforsamling kan til enhver tid indkaldes af bestyrelsen.

I dette tilfælde skal generalforsamlingen afholdes senest 1 måned efter at begæringen er fremsat overfor medlemmerne med oplysning om det emne der ønskes behandlet.

Om den ekstraordinære generalforsamling afholdelse gælder i øvrigt bestemmelserne i $9 og $11.

$ 13: **Bestyrelsen – valg:**

Bestyrelsen er foreningens daglige ledelse og repræsenterer foreningen i alle forhold. De vedtagne beslutninger og foretagne handlinger forpligter foreningen i henhold til vedtægterne.

Bestyrelsen består af:

1 formand, som vælges for 2 år i de lige år

1 kasserer, som vælges for 2 år i de ulige år

1 sekretær, som vælges for 2 år i de lige år

Samt minimum 1, maksimum 4 bestyrelsesmedlemmer.

$ 14: **Konstituering – Tegningsret:**

Bestyrelsen konstituerer sig snarest – dog senest 14 dage efter generalforsamlingen på et bestyrelsesmøde, med 1 næstformand.

Bestyrelsen fastsætter selv sin forretningsorden.

Der afholdes mindst 4 årlige bestyrelsesmøder.

Efter skriftlig opfordring til formanden om afholdelse af møde, skal mødet være afholdt senest 4 uger efter.

Beslutninger træffes ved almindelig stemmeflertal.

I tilfælde af stemmelighed er formandens stemme afgørende. I formandes forfald indtræder næstformanden. Foreningen tegnes af formanden og kassereren.

Der skal udfærdiges mødereferat.

$ 14a: I tilfælde af manglende kandidater til formandsposten, udpeges af og blandt bestyrelsen, en fungerende formand, indtil formand vælges.

$15: **Regnskab**

 Foreningens regnskabsår er kalenderåret.

 Bestyrelsen skal inden 1. februar afgive driftsregnskab for det forgangne år og status pr. 31. december til revisorerne.

Driftsregnskab og status til forelæggelse på ordinær generalforsamling skal være forsynet med revisorernes påtegnelse.

$ 16: **Foreningens ophævelse**

Foreningens ophævelse kan kun finde sted på en ekstraordinær generalforsamling med dette ene punkt på dagsordenen.

Mindst halvdelen af foreningens stemmeberettigede medlemmer skal give fremmøde og heraf skal mindst 5/6 stemme for en ophævelse for, at en sådan har gyldighed.

Såfremt der ikke er tilstrækkelig fremmødte indkaldes til en ny generalforsamling, som er beslutningsdygtig uanset fremmødet. Indkaldelse efter de i $9 og $12 nævnte frister. Denne generalforsamling skal flertallet af de fremmødte stemmeberettigede stemme for en opløsning for, at den har gyldighed.

Ophæves foreningen, tilfalder foreningens ejendom og formue idrætslige formål i Høje-Taastrup kommune, administreret af Høje Taastrup Kommune.